Sotsialismiaja kalendrisse olid märgitud kalurite, kaevurite, põllumajandustöötajate, õpetajate päev ning paljud teised analoogilised tähtpäevad. Elukutsetega seotud pühi tähistati  suurejooneliselt, jagati aukirju ja preemiaid, peeti pidusid. Kui Eesti taasiseseisvus ja ühiskonnakord muutus, jäid ametitähtpäevad kalendritest välja. Küllap hakkasid mitmed poliitikud suhtuma nendesse kui nõukogude aja rudimentidesse. Pöördeliste sündmuste keerises juhtub ikka, et koos musta vanniveega visatakse välja ka laps.